వేగం పెంచుతాం
- ఆర్థిక మంత్రి అరుణ్‌ జైట్లీ
న్యూయార్క్‌: విదేశీ మదుపరులు కోరుకుంటున్న మాదిరిగానే భారత్‌లో సంస్కరణల వేగాన్ని మరింత పెంచేందుకు, సరళమైన పన్ను విధానాన్ని అమలు పరిచేందుకు, విధాన పరమైన నిర్ణయాలలో స్థిరత్వాన్ని కొనసాగించేందుకు తమ ప్రభుత్వం కట్టబడి ఉందని ఆర్థిక మంత్రి ఆరుణ్‌ జైటీ అన్నారు.
10 రోజుల అమెరికా పర్యటన నిమిత్తం ఇక్కడకు చేరుకున్న మంత్రి న్యూయార్క్‌ స్టాక్‌ ఎక్స్ఛేంజీని సందర్శించిన అనంతరం ఇక్కడ పీటీఐతో మాట్లాడారు. న్యూయార్క్‌ స్టాక్‌ ఎక్సేంజీ (ఎన్‌వైఎస్‌ఇ)లో కేంద్ర ఆర్ధిక శాఖ మంత్రి అరుణ్‌ జైటీ ముగింపు గంట మోగించారు.
ఇక్కడ ఆయన ప్రముఖ వ్యాపారవేత్తలతో భేటీ కానున్నారు. మంత్రి వెంట అంబూజా నియోటియా గ్రూపు ఛైర్మన్‌ హర్షవర్ధన్‌, అపోలో టైర్స్‌ ఛైర్మన్‌ ఓంకార్‌ కన్వర్‌, భారతీ ఎంటర్‌ ప్రైజెస్‌ వైస్‌ ఛైర్మన్‌ రాజన్‌ భారతీ, భారత్‌ హౌటల్స్‌ ఛైర్‌పర్సన్‌ జ్యోష్న సూరీ ఉన్నారు. ఎన్‌వైఎస్‌ఇలో గంట మోగించడంతో పాటు ఎక్సేంజీ ఉన్నతాధికారులతో ముచ్చటించారు. ఫిక్కీ అమెరికాలోని పారిశ్రామికవేత్తలతో భేటీ ఏర్పాటు చేసింది. భారత్‌లో పెట్టుబడులు పెట్టాలని ఈ సమావేశంలో పారిశ్రామికవేత్తలను కోరనున్నారు.
మీ స్నేహితులకు రికమెండ్ చెయ్యండి